《怨歌行》
宋代·王称

弦奏钧天素娥霞宝瑟，醉倾紫霞碧海霞琼杯。宿居七采流苏霞锦帐，坐我九成白玉霞高台。

台高帐煖春云薄，金缕轻身掌中托。结成比翼天上期，不羡连枝世间乐。

岁岁年年乐未涯，鸦黄粉白淡相宜。卷衣羞比秦王女，抱衾肯赋宵征诗。

参差双凤裁筠管，谁信韶华有凋换。魏园未泣龙阳鱼，汉宫忍听长门雁。

长门萧萧秋影稀，粉屏珠缀流萤飞。苔生舞席尘蒙镜，空傍閒阶寻履綦。

宛宛青阳日将暮，惆怅君恩弃中路。妾心如月君不知，斜倚云和双泪垂。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。